
DISPUTATIO  MEDICA 


INAUGURALIS, 


QUAEDAM  DE 

NATURA  INTIMA 

PHTHISEOS  PULMONALIS 

COMPLECTENS. 


QUAEDAM  PRAEFANDA. 

Inter  morbos  frequentissime  et  maxima  cum 
severitate  corpus  humanum  affligentes,  Phthi- 
sin  Pulmonalem  certe  enumerare  licet.  Eheu! 
quot  inexorabilis  hujus  morbi  effectibus  de- 
fatigati atque  dilacerati,  quotannis,  ne  dicam 
quotidie,  pereunt,  et  posthac,  ni  fallor,  peri- 
turi sunt ! Minime  enim,  cum  de  Phthisi  Pul- 
monali loquamur,  Iatro-mathematici  celeber- 

limi  verbis  tumidis  nobis  utendum  est ; “ hoc 
“ nobile  problema,  quod  est,  dato  morbo,  in- 
“ venire  remedium,”  nobis  non  adhuc  est 
solutum,  nec  cito  solvendum  esse  credo. 
Perpauci  forsan,  vel  potius  nulli,  extiterunt, 
qui  vel  consanguineum  carum,  vel  amicum, 
quo  semper  familiarissime  usi  sunt,  huic  mor- 
bo juventute  succumbentem,  non  amiserunt; 
et  probatione  majori  vix  opus  est  Phthisin 
Pulmonalem  esse  morbum  cum  frequentem 
tum  lethalem. 

Sydenhamus  ille  celeber,  qui  tot  per  an- 
nos ita  fuit  versatus,  ut  morborum  signa  et 
causas  quam  accuratissime  observaverit,  pro- 
priasque  observationes  candidissime  in  com- 
mentarios retulerit,  affirmare  non  dubitat, 
“ duo  fere  trientes”  illorum,  quos  morbi 
chronici  tunc  temporis  jugulabant,  Phthisi 
Pulmonali  interiisse.  Heberdenus  etiam,  qui 
seculi  ultimi  media  parte  morbis  inquirendis 
-se  dedidit,  numerum  ex  hoc  morbo  funestis- 

simo  defunctorum  aliquantulo  esse  majorem 
computabat.  “ Quarta  enim,”  ait  ille,  “pars 
“ hominum  qui  ad  adultam  aetatem  perve- 
“ niunt,  illo  feruntur  perire.” 

Quandoquidem  vero  mortuorum  rationis, 
quotannis  Londini  editae,  veritate  nituntur 
hae  computationes,  ne  omnino  (ut  agnoscit 
etiam  Heberdenus)  quae  credantur,  sunt  dig- 
nae ; et  forsan  haec  est  erroris  causa.  Quo- 
rundam  morborum,  quorum  in  multis  Pul- 
mones sunt  insontes,  nota  praecipua  est  ma- 
cies. Omnes  vero  hujus  generis  morbi,  ab 
iis,  quorum  est  officium  defunctorum  nu- 
merum indagare,  et  causas  mortis  perscru- 
tari, inter  Phthiseos  Pulmonalis  casus  recen- 
sentur. Et  quamdiu  isti,  qui  pro  his  tabulis 
in  numerum,  et  mortuorum  morbos  inquirunt, 
rei  medicae  penitus  sunt  ignari,  et  quamdiu 
ex  his  mortuorum  ratio,  quae  quotannis  Lon- 
dini  vulgatur,  omnino  pendet,  tamdiu  nou 
potest  fieri  ut  hunc  errorem  prorsus  vitare 

possimus.  Quamvis  vero  res  sit  ardua  nu- 
merum hoc  morbo  absumptorum  ad  amussim 
addiscere,  ab  his  observationibus  necesse 
est  judicemus  Phthisin  Pulmonalem  esse  fre- 
quentissimum  periculosissimumque  morbum. 

Res  est  igitur  magni  momenti,  ut  illius 
morbi,  qui  artem  nostram  ita  jactatam  hucus- 
que fefellit,  et  qui  strages  tantas  etiamnum 
edere  perstat,  naturam  recte  intelligamus. 
In  confesso  est,  a morbi  natura  intellecta, 
non  necessario  consequi,  ut  inde,  qui  medea- 
tur, colligamus.  Talis  vero  scientia  experi- 
mentis magno  est  adjumento ; quoniam  me- 
thodi medendi  novae,  et  (si  ita  sperare  li- 
ceat) melioris  experimentum  facere  forsan 
nos  ducat,  eodemque  tempore  ad  ista  medi- 
camenta vitanda,  quae  aegrotanti  nocere  pos- 
sint, nos  dirigat.  Iis,  qui  temporibus  priscis 
sibi  rationalem  artem  ven dicaverunt,  de  hac 
re  nequeo  non  assentiri ; multum  enim  illo- 
rum sententiae  inest  veritatis,  multumque 

judicii  limati.  Sibi  persuasum  habebant  (ut 
Celsi  scriptis  certiores  facti  sumus)  ‘c  eum 
“ recte  curaturum  quem  prima  origo  causae 
“ non  fefellerit.  Neque  vero  inficiantur  ex- 
“ perimenta  quoque  esse  necessaria,  sed  ne 
“ ad  haec  quidem  aditum  fieri  potuisse,  nisi 
“ ab  aliqua  ratione  contendunt.’’ 

In  morborum  naturis  indagandis,  tres  sunt 
praecipui  scientiae  fontes.  Hi  sunt  notae 
ipsae,  juvantia  et  laedentia,  et  quae  incisis 
corporibus  patent ; atque  his  aliquando  for- 
san adjiciamus  causas  remotas.  Ex  signis, 
ut  posthac  plane  demonstrabitur,  de  natura 
hujus  morbi  opiniones  suas  medici  plerique 
praecipue  collegerunt.  Juvantia  et  laeden- 
tia vix  aliquid  nos  docere  possunt,  quoniam 
de  propria  medendi  methodo  nondum  inter 
medicos  convenit.  Sic  quidam  * haud  parvi 

* Dr  J.  C.  Smyth,  on  the  use  of  Swinging  in  Phthi- 
sis Pulmonalis. 

nominis,  non  clare  monstrans,  qualis  sit  ille 
pulmonum  affectus,  quo  constat  Phthisis  Pul- 
monalis, nihil  autem  dubitans,  quod  opinio, 
hunc  morbum  ulcera  pulmonum  sanando, 
et  cicatrice  obducendo  curandum  esse,  a fal- 
sa ratione,  et  verae  morbi  naturae  ignorantia 
originem  duxerat,  aegrotos,  aestivis  saltem 
mensibus  (aliis  enim  temporibus  hanc  me- 
thodum medendi  utilem  esse  non  affirmat), 
funiculo  insidentes,  sursum  deorsumque  cor- 
pus jactando  curat.  Alter  * nobis  vix  nimis 
venerandus  quoniam  ad  scientiam  medicam 
promovendam  permultum  contulerit,  asserere 
non  dubitat,  equitationem  contra  Phthisin 
Pulmonalem  remedium  esse  non  minus  cer- 
tum, quam  Hydrargyrum  contra  Luem  Ve- 
neream, vel  Cinchonam  contra  Febres  Inter- 
mittentes. Tertius  t,  cui  dubium  non  est 


* Sydenhami  Diss.  Epist.  ad  spect.  et  ornat,  virum 
Gul.  Cole. 

f Essay  on  Pulmonary  Consumption  by  Wra.  May. 

lmnc  morbum  non  alium  esse  quam  Scrofu- 
lam  maturam  aetatem  adorientem,  metho- 
dum apud  medicos  adhuc  adhibitam  repre- 
hensu dignam  esse  putat ; et  auctoritate  sua 
fretus,  victum  plus  nutrimenti  praebentem, 
tres  quatuorve  in  die  vini  cyathos,  et  subinde 
cerevisiae  generosioris  haustum  pro  potu 
communi  commendat.  Alii  vero,  atque  hi 
forsan  medicorum  partem  constituentes  ma- 
jorem, tremore  (et  haud  inani  forsitan)  sem- 
per  affecti  ne  occurrat  inflammatio,  omnia, 
quae  diathesin  inflammatoriam  (ut  verbis 
technicis  utar)  promovent,  et  omnes  vel  to- 
tius corporis,  vel  pulmonum  solummodo  ir- 
ritationes maxima  cum  anxietate  praecavent. 
Ex  his  igitur  satis  constat,  nobis  adhuc  non 
esse  remedia,  hoc  in  morbo  curando,  quibus 
credatur,  digna;  quae  opinio  viro  eximio 
sic  bene  prolata  est : “ Proposer,”  inquit 
Desault  *,  “ une  methode  assuree  pour  gue- 


* Sur  la  Phthisie. 

“ rir  les  poulmoniques,  n’est  ce  pas  se  van- 
“ ter  d’avoir  trouve  la  regie  pour  mesurer 
“ la  longitude  dans  la  navigation,  le  grand 
ec  oeuvre  de  1’Alchimie,  et  autres  choses  de 
“ cette  espcce  que  l’on  cherche  depuis  long- 
“ tems  sans  succes.”  Ex  cadaverum  sec- 
tione frequenter  ^petita  solummodo  natu- 
ram morbi  intimam  vere  addiscere  possu- 
mus ; atque  etiam  in  hac  via  tentanda  erra- 
vere multi,  ut  posthac  erit  locus  mihi  di- 
cendi. 

Hic  morbus,  ex  signo  quod  fere  semper 
occurrit,  nomen  habet.  Nomen  vero  istud 
nondum  satis  est  definitum,  quin  eo  persaepe 
ambigue  usi  sint  medici.  Ex  origine  de- 
ductum, nihil  praeter  maciem  significare  vi- 
detur, et  haec  in  morbo  de  quo  nunc  mihi 
agendum  est,  gradu  adeo  intenso  aliquando 
accedit,  ut  cutem  circa  membrorum  articu- 
los, nunc  adipis  defensu  privatam,  ossa  prae- 
acuta extrema  perpetuo  prementia,  exulce- 


DE  PHTHISI  PULMONALI. 


9 


reilt ; quamobrem  ossa  omnino  nuda  appa- 
rent. Marcor  equidem  haud  raro  hujus  mor- 
bi primum  est  indicium.  Non  mirum  est 
igitur  medicos  plerosque  ad  hanc  morbi  pro- 
prietatem animos  praecipue  attendisse  ; at- 
que igitur  hac  de  causa  hunc  morbum,  cujus 

oi 

haec  nota  ita  est  conspiciunt,  xar’  tifow  Phthi- 
sin  nominaverunt.  Marcor  vero  cum  in  lae- 
sis pulmonibus,  tum  quoque  aliis  aliarum  par- 
tium morbis  frequentissime  occurrit ; itaque 
necesse  fuit,  ut  verbum  adderent  aliquod, 
quo  designarent  hunc  morbum  ex  pulmonum 
vitio  originem  duxisse ; atque  hoc  consilio 
verbum  Pulmonalis  usurpatum  est.  Ex  Cul- 
leni  vero  scriptis  plane  constat  Phthisin  Pul- 
monalem morbos  et  natura,  et  signis,  et  cur- 
su multum  inter  se  distantes,  et  in  quibus 
haec  solummodo  sunt  communia,  nempe  ma- 
cies et  ejusdem  visceris  affectio,  quantum- 
cunque sit  diversa,  complecti.  Hoc  autem 
genus  morborum,  quod  proprie  insignitur 
tabe  pulmonum  vitio  exoriente,  forsan  pro- 

bc  retineamus.  His  solis  in  rebus  morbi, 
quos  complectitur  genus,  inter  se  mutuo 
consentiunt,  et  dotibus  eorum  peculiaribus 
ad  species  constituendas  utamur.  Species 
hujus  morbi  duae  a Culleno  distinguuntur, 
vero,  ut  opinor,  minus  recte ; gradu  enim  vel 
stadio  solummodo  inter  se  discrepant,  et  “ in 
universum  morbos  gradu  solum  differen- 
tes  non  nisi  ejusdem  speciei  varietates 
u praebere  censemus.”  Si  igitur  Phthisin 
Pulmonalem  inter  genera  retineamus,  species 
ex  natura  istius  pulmonum  affectus,  ex  quo 
pendent  signa,  optime  constituentur.  Atque 
huncce  ordinem  consecutus,  in  animo  mihi 
est  de  specie,  quam  tuberculosam  vocare  li- 
ceat, disserere. 

Phthisin  Pulmonalem  Cullenus  haemo- 
ptyseos  sequelam  esse  putabat.  Neque  cum 
Phthisi  hanc  sanguinis  profusionem  aliquem 
habere  nexum  inficior ; eam  vero  ut  morbi 
indicium  vel  effectum,  potius  quam  causam, 


DE  PHTHISI  PULMONALI.  1 1 

considerari  oportet.  Haemoptysis  enim 
Phthisica  non  occurrit  nisi  “ post  tussim 
“ cum  macie  et  debilitate  diuturnam  $”  et 
nullus  dubito,  quin  earum  causa  notarum 
ex  tuberculis  oriatur.  Neque  hac  de  re  for- 
sitan cum  eruditissimo  “ Nosologiae  Metho- 
“ dicae”  auctore  prorsus  dissentio  ; in  re- 
censendis enim  hujus  haemorrhagiae  speciei 
synonimis  “ Haemoptysin  ex  tuberculo  pul- 
“ monum,”  Sauvagesii  speciem  constituen- 
tem decimam,  inter  ea  enumeravit.  Est  igi- 
tur Haemoptysis  Phthisica,  (de  aliis  enim  hu- 
jus haemorrhagiae  speciebus,  ut  Phthisi n ra- 
rissime generantibus,  nil  morari  consilium 
est),  hujus  morbi  effectus  potius  quam  causa  j 
quamobrem  Phthisis  Pulmonalis  inter  hae- 
morrhagias  non  omnino  recte  collocata  est. 
Si  sit  necesse  hunc  morbum  proprio  suo  No- 
sologiae Culleni  loco  referamus,  eum  forsan  in 
genere  “ Tabe,”  ordineque  “ Marcoribus”  e- 
numerare  potius  erit.  Huic  vero  etiam  ordini 
aliquid  objici  potest  j faciat,  ut  attentiores 

simus  quam  par  est  aci  unum  indicium,  quod 
haud  majoris  est  momenti,  quam  quoad  pul- 
monum affectionis  naturam  indicat.  Ab  om- 
nibus aliis  certe  longe  distat  hic  morbus,  at- 
que inde  difficillimum  dictu  est,  quis  debeat 
esse  in  “ Nosologia  Methodica”  situs.  Pro- 
pria ejus  ita  sunt  peculiaria,  ut  forsan  hic 
morbus  in  systemate  Nosologiae  stet  solus 
necesse  est.  Propter  haec  etiam  aliud  no- 
men, quod  naturam  morbi  intimam  melius  de- 
signaret, cum  utilitate  usurpari  poterat;  et 
vix  ullum  aliud  Pulmonum  Tuberculis  ante- 
ponendum est,  e quibus  constare  Phthisin 
Pulmonalem  experientia  satis  superque  de- 
monstravit. Aliae  omnes  causae  praeter 
Haemoptysin  a Culleno  recensitae  hoc  modo 
effectus  edunt ; vel  tuberculorum  formatio- 
nem promovent,  vel  ea  jam  formata,  (ut  lo- 
quuntur plerique)  irritant. 

DE  SIGNIS  MORBI. 

Prius  autem  quam  de  hujus  morbi  natura 
amplius  disserere  incipiam,  indicia  ejus  ne- 
cesse  erit  in  medium  proferre,  quibus  recte 
definitis,  nil  de  morbo  errari  poterit : atque 
hoc  melius  non  in  me  perficere  est,  quam  re- 
centis et  facundissimi  scriptoris  verbis  ipsis 
utendo.  “ Phthisis  Pulmonum  *”  inquit 
iste  venerandus  auctor,  “ fere  incipit  a tus- 
<e  sicula  arida,  quae,  cum  videtur  parvi  inter- 
‘e  esse,  negligitur,  donec  spatium  habuit  ali- 
“ quod,  et  paulatim  aucta  periculi  metum 
<c  incutere  coepit.  Hujusmodi  tussis  dura- 
“ vit  aliquos  annos  sine  aliis  malis;  immo  in- 
“ terdum  penitus  conquievit,  et  post  inter- 
<s  missiones  modo  breviores  modo  longiores, 
“ reversa  est.  Aeger  autem,  postquam  inter 


* Gul.  Heberden.  Commentar,  p.  316. 

“ spem  metumque  diutius  traxit,  tandem  no- 
“ vorum  malorum  accessione  infestatur;  quae 
“ quoque  interdum  ipsum  primum  tussis  ad- 
“ ventum  prope  sequuntur.  Haec  autem 
“ sunt,  spiritus  creber,  raucitas,  fastidium, 
“ macies,  debilitas,  dolores  pectoris,  sudores 
“ effusi  per  quietem,  sputa  cruenta  et  puru- 
“ lenta,  horrores  et  postea  calores,  ardores 
“ faciei,  manuum,  et  pedum,  pulsuum  nu- 
“ merus  superans  nonaginta  in  sexagesima 
“ horae  parte,  crurum  tumor,  et  menstrua 
<c  in  foeminis  suppressa.  Calculus  exiguus 
“ interdum  extussitus  est,  et  cum  ad  ulti- 
“ ma  ventum  est ; saepe  supervenit  alvus  fu- 
c‘  sa,  quae  tenues  virium  vitaeque  reliquias 
“ praecipitat.,>  Phthiseos  Pulmonalis  hic 
progressus  est  solitus,  et  de  hujus  morbi  for- 
mis insolitis  non  mihi  est  in  animo  aliquid 
dicere. 

DE  CAUSA  PROXIMA. 

De  natura  intima,  vel  (ut  nunc  loquuntur 
alii)  de  causa  proxima  hujus  morbi,  nondum 
inter  medicos  convenit ; hae  fortasse  opinio- 
nes diversae  ex  eo  ortae  sunt,  quod  adhuc 
cadaverum  sectiones  nimis  frequenter  sunt 
neglectae.  In  morborum  naturis  indagan- 
dis, haec  via,  si  modo  eam  prosequi  nobis  sit 
permissum,  semper  est  tentanda ; nullo  enim 
alio  modo  mutationes  partis  de  corpore  ali- 
cujus  morbidas  cum  signis  antecedentibus 
conjunctionem  indagare  possumus ; potissi- 
mumque  in  Phthisi  Pulmonali  ad  hunc  scien- 
tiae fontem  applicandum  est,  quoniam  fere 
semper  easdem  mutationes  hoc  in  morbo  pul- 
mones subeunt,  atque  ab  his  structurae  mu- 
tationibus signa  pendent,  et  expositionem  ac- 
cipiunt. 

Ad  “ speciem  confirmatam”  hujus  mor- 
bi constituendam  ulcera  pulmonum  esse  ne- 
cessaria diu  putabant  medici.  Deductio  au- 
tem illa  minus  observationibus  inniti,  quam 
ab  aliquo  principio  generali  logice  fuisse  de- 
rivata videtur.  Principium  putabatur  esse, 
cui  nil  objiciendum  erat,  ut  ubicunque  pus 
productum  esset,  quandam  continui  solutio- 
nem extitisse  necesse  erat.  Sitne  igitur  sup- 
purationis conjunctio  cum  exulceratione  uni- 
versa nunc  examini  subjiciendum  est.  Diu 
certe  affirmantium  opinionem  tuebantur  me- 
dici ; sententiae  autem  ullius  vetustas  verita- 
tis nequaquam  est  justa  mensura.  Recte  de 
hac  re  loquitur  Brugmanns  # ; “ Erunt  sane 
“ qui  virum  laudatum  pro  veritate  demon- 
“ strata  assumsisse  judicabunt,  quae  demum 
demonstranda  eratj”  sed,  ut  dicit  auctor  t de 
Medicina  Theoretica  praeclarus,  “ longa  de- 
“ mum  experientia  medici  didicerunt  magna 

* Dissert.  De  Puogenia. 

•J-  Gregorii  Conspect.  Med.  Theor.  Exordii,  p.  42. 

<c  nomina  non  nimis  venerari,  et  opinionum 
iC  auctoritatem  verae  scientiae  semper  inimi- 
“ cam  spernere.”  De  hac  re  vero  contro- 
versiam gerere  minime  necesse  est.  Ad 
omnes  enim  tales  lites  componendas,  Johan- 
nis  Hunter,  rerum  et  anatomicarum,  et  chi- 
rurgicarum, et  physiologicarum  apprime  pe- 
riti, multum  labores  contulerunt.  Observa- 
tionibus suis  satis  probatum  est,  partes  cor- 
poris quasdam,  sc.  membranas,  quae  vel  ca- 
nales vel  cava  interna  circumscripta  obte- 
gunt, sine  exulceratione  pus  formare  posse. 
Sic  inter  pleuras  costalem  et  pulmonalem 
haud  raro  sine  exulceratione  pus  effunditur  ; 
tales  observaverunt  casus  solertissimus  iste 
scrutator  anatomicus,  de  quo  supra  dixi- 
mus, frater  suus  Gulielmus  Hunter,  Hewso- 
nius,  aliique.  Ut  alia  hujusmodi  exempla  in 
medium  proferam,  (quod  factu  non  foret  dif- 
ficile), haud  opus  est.  Pus  sine  exulcera- 
tione non  infrequenter  oriri,  ab  his  jam  me- 

moratis  abunde  constat;  atque  igitur  quoniam 
in  universum  axioma  nequaquam  est  verum, 
ab  eo  aliquid  inferre  minime  licet. 

His  autem  ex  observationibus  haud  om- 
nino consequitur,  ut  in  hoc  morbo  exulcera- 
tio ne  existat,  atque  ergo  nunc  de  puris 
sputo  investigari  restat ; ad  hoc  enim  symp- 
toma maxime  attenderunt  medici,  et  inde  ul- 
cerationem ipsam  intulisse  videntur.  Quam- 
vis Phthiseos  confirmatae  cl.  Cullenus  hoc 
symptoma  in  charactere  enumeravit,  com- 
plures tamen,  (si  qua  fides  scriptis  medico- 
rum #),  sine  expectoratione  purulenta  huic 
morbo  succubuerunt ; et  alicujus  morbi,  ex 
signo  quod  haud  in  universum  occurrit,  es- 
sentiam vix  deducere  possumus.  Ponamus 
vero  ita  esse,  ut  expectorationem  purulentam 
nobis  semper  observare  liceret,  quidnam  ab 
ea  inferendum  est  ? Estne  pus  expectoratum 


-*  Bonetus,  Morton,  Wilson,  &c. 

semper  cum  pulmonum  ulceribus  conjunc- 
tum ? Hanc  conjunctionem  esse  universam 
permulti  certe  putaverunt,  ut  etiam  Culleno 
visum  est.  Si  vero  ab  auctoritate  adeo  mag- 
na dissentire  milii  sit  permissum,  auctorum 
haud  parvi  nominis  observationum  veritate 
fretus,  hanc  sententiam  in  dubium  vocare 
ausim.  Si  quis  medicorum,  rerum,  quae  nos- 
tram ad  artem  pertinent,  peritus,  homines 
expectoratione  purulenta  copiosa  laborantes 
mortuos  esse,  quorum  in  pulmonibus  ne  mi- 
nima quidem  ulceris  vestigia  detegi  potuis- 
sent, cadaverum  sectione  monstraverit ; haec 
opinio,  quamvis  sit  a viro  auctoritate  magno- 
pere pollente  prolata,  repulsam  accipiat  ne- 
cesse  est.  Atque  hujus  rei,  ut  existimo,  et 
ampla  et  certissima  sunt  testimonia.  Et  im- 
primis eruditissimi  * De  Haen  observationes 
citemus,  non  quia  primus  fuerit  omnium, 
qui  hanc  rem  observaverat,  sed  quia  hunc  ad 


* Ration.  Medend.  cap.  7. 

auctorem  Culleni  observationes  praecipue 
spectant.  Hujusmodi  exempla,  “ reperit 
“ aliquoties”  De  Haen,  et  nosocomio  pub- 
lico occurrentia  auditoribus  demonstravit. 
Hunc  casum  faeminae  miserrimae  praecipue 
recenset,  “ quae,”  (ut  verbis  auctoris  ipsius 
utar),  “ praeter  insuperabilem  valetudinem 
“ Phthisi  Pulmonali  tanta  laborabat,  ut  si- 
“ milem  spatio  viginti  duorum  annorum  non 
“ viderim,  quae  sputa  tlava,  subviridia,  cras- 
‘c  sa,  magna,  aquae  salsae  illico  petentia  fun- 
“ dum  copiosius  ejiceret.  Mensis  spatio 
“ apud  nos  degens  die  noctuque  in  mortem 
“ usque  sputare  perrexit.”  Corpore  vero 
post  mortem  cultro  anatomico  subjecto, 
haec  phoenomena  apparuere.  Inter  pleu- 
ram pulmonalem  lateris  sinistri  et  pericar- 
dium adhaesiones  separatu  haud  difficiles  se- 
se  ostenderunt.  Invenit  “ pulmones  totos 
“ non  collabentes,  sed  veluti  fungosos  j et 
“ quomodocunque  examinarentur  ac  tran- 
“ scinderentur,  ne  vel  guttutam  puris,  vel 

“ vomicarum  vestigia  exhibentes.”  Alter 
ejusmodi  casus  ab  eo  memoratus  est.  Hydro- 
picus fuit,  “ qui  sputorum  quantitate  ac  qua- 
“ litate  a longo  die  Phthisicus  ac  plane  Hec- 
£<  ticus  esse.  In  pulmonibus  ad  minima  frus- 
“ tula  examinatis,  ne  vel  minima  aut  vomi- 
“ cae  aut  puris  vestigia  cernere  licuit.”  Fi- 
de omnino  dignae  certe  videntur  hae  obser- 
vationes : et  has,  ut  parum  accurate  collec- 
tas, rejicere,  vel  hunc  auctorem  t{  historias 
“ in  museo  fictas  pro  veris  tradendi”  suspi- 
cari, nobis  haud  licet.  Quum  primo  hujus- 
modi casus  observaverat  De  Haen,  de  gene- 
ratione puris  nulla  fuit  ei  hypothesis  cui  ali- 
quid suppeditare  potuerunt ; ab  his  vero  ip- 
sis inductus,  res,  quae  ad  ce  puogeniam,” 
cujus  multa  sunt  explicatu  difficillima,  spec- 
tant, ad  perscrutandas  animum  intendit ; et 
quum  complures  ejusmodi  casus  observave- 
rat, sententiam  “ de  generatione  puris”  in 
medium  protulit.  Ab  observationibus  de 
hac  re  propriis  suis,  et  ab  iis  aliorum  medi- 

eorum  haec  sequitur  legitima  conclusio*; 
“ Si  in  Phthisi  Pulmonali  pus  copiosum 
“ diuturno  tempore  ore  excernatur ; nec  ap- 
“ ta  post  mortem,  qua  genitum  locatumque 
<c  fuerit,  sedes  inveniatur,  necesse  est  illud 
<c  ab  ipso  sanguine  immediate  secretum  fuis- 
“ se,  cum  aliud  nihil,  quod  cum  pulmone 
“ communicet,  assignari  possit.”  Ad  hanc 
opinionem  confirmandam,  “ egregii  t Profes- 
“ soris  Patavini”  auctoritas  plerumque  ci- 
tata est ; quoniam  vero  Morgagni  ipsi  non 
certum  erat,  materiem  e pulmonibus  extus- 
sitam vere  purulentam  esse,  illius  testimo- 
nium producere  nequeo.  Ejusmodi  casus 
exceptionibus  minus  obnoxii,  multis  ab  auc- 
toribus memorati  sunt.  Tales  olim  observa- 
vit Bennetus  t ; atque  his  in  exemplis  de  ge- 
neratione puris  inter  eum  et  De  Haen  omni- 
no convenit.  Multos  ille  marcore  fere  con- 

* De  Haen  Ration.  Medend.  cap.  11. 

-j-  De  Sedibus  et  causis  Morborum.  Ep.  22.  Sect.  28; 

J Theatrum  Tabidorum. — Exercit.  22  & 23. 

fectos  vidit,  qui  “ fluxione  periodica  mitiori 
sputum  murie  conditum”  per  biennium  aut 
triennium  effudere  “ per  extremos  arteriae 
“ pulmonicae  venosae  dictae  surculos , qui- 
“ bus  tamen  pulmonis  erosio  non  accessit.” 
Hanc  rem  tam  bene  confirmatam  esse  puta- 
vit Schroeder  *,  ut  tales  casus  opinionem 
suam,  nempe  pus  sine  inflammatione  formari 
posse,  bene  illustrare  conceperit ; Brende- 
liumque  citat,  qui  haud  raro  observerat  phthi- 
sicos, “ quibus  ne  vestigium  quidem  ulceris 
“ jam  elaborati  vel  alius  visceris  fuisset,”  et 
Hippocratem,  Cummium,  et  Bartholinum, 
quorum  ex  observationibus  constat  expecto- 
rationem  puris  copiosissimam  aliquando  ex- 
istere,  quum  vix  ulcerationem  suspicari  lice- 
ret, quoniam  aegrorum  vires  non  multum 
fuerunt  imminutae  : aliqui  “ vigorem  formae 
“ suae”  servaverunt ; alii  “ adeo  in  dies 
“ carnosi  evaserunt,  ut  vestimenta  arctiora 


* Opuscul.  Medie.  Vol.  II.  p.  4-83. 

“ sensim  fieri  sentirent.”  Ex  observationi- 
bus de  Phthisi  Burserio  * prolatis,  hae  me- 
moratu digniores  sunt : “ Quod  ad  puris  spu- 
“ tum  attinet,  scire  licet  non  raro  sputa  pu- 
“ rulenta  copiosa  diu  excreata  fuisse  tussis 
“ ope  molestae,  quin  tamen  ulcere  pulmo- 
te  nes  laborarent.  Quod  confirmatur  a Frid. 
<c  Casimiro  medico,  qui  cadaverum  sectione 
“ rarissime  post  puris  sputum  invenit  ulce- 
“ ratos  pulmones,  at  saepe  induratos.”  Ab 
his  igitur  testimoniis,  ut  existimo,  abunde 
constat,  pus  haud  raro  extussitum  esse,  quam- 
vis pulmonum  non  sit  ulcus.  Neque  vero 
inficior,  puris  expectorationem  et  pulmonum 
ulcera  aliquando  conjungi ; hanc  enim  con- 
junctionem interdum  extitisse  satis  probave- 
runt scrutatores  anatomici ; eam  vero  mini- 
me esse  constantem  affirmare  nihil  dubito, 
atque  igitur  Culleni  conclusio  paucis  his  ver- 
bis prolata,  “ In  every  case  of  an  expecto- 

“ ration  of  pus,  I presume  there  is  ulcera- 

Nunc  igitur  mihi  dicendum  est  qua  in  re 
consistere  Phthisin  Pulmonalem  cadaverum 
sectiones  probaverunt,  vel,  ut  verbis  aucto- 
rum recentium  systematicorum  utar,  quae  sit 
ei  causa  proxima;  et  “ cette  cause  conjointe 
“ de  la  Phtbisie  nous  1’etablissons  dans  tu- 
“ bercles  et  concretions,  qui  se  sont  formez 
“ dans  la  substance  du  poulmon,  et  qui  sont 
“ repandus  dans  ses  lobes  V’ 

In  anatomia  morbida,  si  scientiam,  quae 
mutationes,  quas  subeunt  variae  corporis  fa- 
bricae, et  colligit  et  ordine  collocat,  ita  vo- 
care liceat,  res  est  bene  cognita,  observato- 
res ad  ea  seligenda  phaenomena,  quae  ad  mor- 
bi constitutionem  necessaria  sunt,  ab  iis,  quae 

* Desault,  sur  Ia  Phthisie. 


“ tion  of  the  lungs,”  non  necessario  est 
vera- 

sunt  adventitia,  non  satis  caute  animos  appu- 
lisse. Sic  se  in  morbo,  de  quo  nobis  nunc 
agendum  est,  habuerunt  res.  Inter  ejus 
symptomata,  praecipue  puris  expectoratio- 
nem,  et  pulmonum  vel  abscessum  vel  ulce- 
rationem, conjunctionem  aliquando  observare 
licuit ; atque  inde  exoriebatur  opinio  tamdiu 
inter  medicos  complures  accepta,  partium- 
que externarum  rebus  analogis  confirmata, 

* 

observationibus  autem  non  satis  frequenter 
repetitis  omnino  pendens,  “ quod  sit  Phthi- 
“ sis  totius  corporis  intabescentia  ab  ulcere 
“ pulmonis  orta.”  Hanc  esse  veram  defini- 
tionem, (definitionis  enim  forma  prolata  est 
sententia),  nondum  mihi  liquet.  De  hujus 
opinionis  veritate  quaedam  pulmonum  ex 
Phthisi  confirmata  in  Nosocomio  S“  Geor- 
gii  Londinensi  defunctorum  sectiones,  quas 
observaveram,  scrupulum  mihi  injecerunt. 
Horum  pulmonibus  quam  accuratissime  exa- 
minatis, nec  vomicae  nec  ulcera  detegi  potue- 
runt. Structurae  mutatio,  quam  subierunt 

pulmones,  ex  formatione  corpusculorum,  tu- 
bercula dictorum,  de  quibus  vero  posthac 
erit  dicendum,  tantum  constabat.  Hujus- 
modi casus  etiam  unus  ad  opinionem  com- 
munem, inter  Plithisin  et  Pulmonum  ulcera 
nexum  esse  universum,  subvertendam  ab- 
unde sufficeret.  Plura  vero  ejusmodi  exem- 
pla propriis  oculis  visa,  quibus  resisti  fere  ne 
potuit,  a sententia  vulgari  me  deduxerunt. 

Villisius*  Oxoniensis  de  hujus  morbi  na- 
tura, quam  bene  intellexit,  “ vulgarem  erro- 
“ rem,”  ut  inquit  Richterus,  “ insectans,” 
hanc  ejus  sententiam  in  medium  protulit. 
“ Phthisis,”  ait  ille,  “ definiri  solet,  quod  sit 
“ totius  corporis  intabescentia  ab  ulcere  pul- 
“ monumorta.  Verum  minus  recte,  quia  plu- 
“ rium  ab  hoc  morbo  defunctorum  cadavera 
“ aperui,  in  quibus  pulmones  ulcere  quovis 
“ immunes,  tuberculis,  aut  lapidibus,  aut  ma- 


* Pharmac.  Ration.  Part.  2.  Sect.  1.  Cap.  6. 

“ teria  sabulosa  per  totum  consiti  fuerunt. 
“ Quapropter  Phthisis  melius  definitur,  quod 
“ sit  totius  contabescentia  a mala  pulmonis 
‘c  conformatione  orta.” 

Exempla  his  similia  observaverat  Mortonus, 
et  libri  versus  finem,  casum,  qui  hanc  rem 
bene  illustrat,  memoravit : miserrimae  nem- 
pe foeminae,  quae,  praeter  alios  morbos,  hoc 
etiam  laborabat ; et  quam,  ut  verbis  Mortoni  * 
utar,  “ in  ultimo  Phthiseos  Pidmonalis  stadio 
“ (sicuti  vel  ipso  primo  aspectu  ex  summa  e- 
<c  maciatione,  tussi,  febre  et  dyspnoea,  con- 
“ jectabam)  satis  aerumnose  obversantem  de- 
“ prehendi.”  Cadavere  secto  haec  apparuere 
phaenomena.  “ Pulmones,”  inquit,  “ nulli- 
“ bi  exulceratos,  tuberculis  autem  crudis  et 
“ calculis  cretaceis  ubique  fere  obsessos  vi- 
“ dimus.”  Ex  eo  quod  frequentissime  haec 
tubercula  observaverat  Mortonus,  tria  hujus 


* Phthisiologiae  Lib.  3.  Cap.  14. 

morbi  stadia  distinxit ; — Primo , Ubi  nihil  ni- 
si pulmonum  “ infarctio”  ab  aucta  seri  se- 
cretione fuit ; — Secundo , Ubi  tubercula  for- 
mata fuerunt ; et  haec  ex  glandularum  tu- 
moribus constare  putabat; — Tertio , Ubi  haec 
tubercula  suppurata  fuerunt;  et  hoc  modo,  eo 
judice,  vel  vomicae  vel  ulcera  formatae  fue- 
runt. Non  omnino  naturalis  vel  justa  est  haec 
divisio.  Primum  existere  stadium  ab  eo  mi- 
nime probatum  est.  Tubercula  fere  semper 
observavit;  et  exempla,  quibus  hi  tumores  ci- 
tra exulcerationem  lethales  erant  eventu,  in 
scriptis  suis  protulit.  Atque  etiam  quum  ul- 
cera observaverit,  ea  haud  raro  tuberculis 
esse  comitata  nos  certiores  fecit.  “ Quae 
“ tubercula,”  dicit  ille,  “ sive  crudos  et 
“ glandulosos  tumores  saepe  in  cadaveribus 
“ deprehendi,  cum  caeterae  pulmonum  par- 
“ tes  apostematibus  et  exulcerationibus  es- 
“ sent  obsitae.”  Tertium  igitur  vel  exulce- 
rationis stadium  manifeste  ad  d^h  morbi 
constituendam  non  necessarium  est,  quoniam 

complures  hoc  morbo  defuncti  sunt,  quibus 
haec  pulmonum  conditio  non  accesserat. 

A Boneto  quidam  hujus  generis  casus 
referuntur.  Ex  his  unius  partem  transcri- 
bam, quia  descriptionem  tuberculorum  maxi- 
me accuratam,  quae  mihi  unquam  occurruit, 
exhibet.  “ Tota  illorum  *”  (pulmonum  sc.) 
“ ante  et  retro,  atque  intra  loborum  majo- 
“ rum  interstitia  conspersa  erat  corpusculis 
“ albis,  duriusculis,  magnitudine  seminis 
<c  millii,  papaveris  albi,  quaedam  magnitu- 
“ dine  seminis  cannabis,  densissime  junctis, 
<c  vix  remanente  spatiolo  de  pulmonum  ab 
“ illis  immuni.” 

A Morgagni  multam  de  hac  re  notitiam 
assequi,  vel  etiam  expectare  nobis  non  licet ; 
quoniam  se  corpora  ex  hoc  morbo  defuncto- 

* Sepulchret.  Anatom.  Lib.  2.  Scct.  7.  Addit.  Obs. 

rum  incidere  noluisse  ipse  dixit ; non  enim 
dubitabat  quin  esset  hic  morbus  maxime  con- 
tagiosus. “ Cum  videlicet*,”  ait,  “ vix  un- 
“ quam  ejusmodi  pulmones  dissecare  volue- 
“ rim,  multoque  minus  haec  tubercula  et  il- 
“ las  glandulas,  praesertim  quod  ad  sedem  at- 
“ tinet,  diligenter  accurateque  inter  se  com- 
“ parare.”  Quosdam  vero  tuberculorum, 
quos  comitatae  sunt  vomicae,  casus  descrip- 
sit; et  ad  unum  praecipue  referam,  quo  “ pul- 
“ monem  t sinistrum  hic  illic  parva  tuber- 
“ cula  continentem  vidit,  quorum  nonnulla 
“ erant  suppurata.”  In  epistola  decima  quin- 
ta multos  Phthiseos  Pulmonalis  a calculis  ca- 
sus descripsit;  horum  quosdam  tuberculo- 
rum esse  casus  verisimile  est.  Dr  Bailliet, 
vir  arte  sua  exercitatissimus,  et  cujus  obser- 
vationibus omnino  medici  confidunt,  tuber- 

* De  sed.  et  caus.  Morb.  Ep.  22.  Sect.  21. 

f Ibid.  Sect.  17. 

f Morbid  Anatomy,  p.  69. 

cula  mutationem  structurae  pulmonum  fre- 
quentissimam  constituere  nos  docuit,  et  il- 
lorum descriptio  illi  jam  a Boneto  citatae  si- 
millima est.  Atque  etiam  Dr  Sam.  Foart 
Simmons  *,  rerum  medicarum  haud  parum 
peritus,  post  multas  inquisitiones  de  hoc 
morbo  diligenter  factas,  et  post  multas  ca- 
daverum sectiones,  nos  certiores  fecit,  eos 
re  vera  perpaucos  esse,  qui  Phthisi  Pulmo- 
nali interierunt,  quorum  in  pulmonibus  plus 
minusve  harum  concretionum  invenire  non 
licuit.  Saepe  ille  cadavera  eorum,  qui 
ex  hoc  morbo  mortui  sunt  inspexit,  et  nun- 
quam adliue  tubercula  omnino  abfuisse  in- 
venit. Quoniam  igitur  tubercula  hunc  fere 
semper  morbum  comitantur,  et  quoniam  ab 
his  haud  raro  sine  aliis  pulmonum  affecti- 
bus morti  succubuerunt,  nobis  forsitan  infer- 
re liceat,  haec  morbi  essentiam  constituere 

* Practical  Observations  on  thc  Treatment  of  Con- 
sumptions,  p.g. 

et  ulcera,  vomicasque,  quantumcunque  et  ae- 
groti miseriam  augeant,  eventumque  infeli- 
cem propinquiorem  reddant,  esse  fortuitas. 

Tuberculis  maxime  infestatur  pars  pulmo- 
num posterior  et  superior,  atque  his  tumori- 
bus magis  frequenter  lobus  sinister, quam  dex- 
ter, afficitur.  Structura  eorum  organica  for- 
san non  est ; minutissimi  saltem  liquores  in 
arterias  pulmonales  et  bronchiales  injecti, 
nondum  in  eorum  vasa  sunt  propulsi.  In 
dotibus,  cum  mechanicis,  tum  chemicis,  ma- 
teries, quae  constituit  tubercula,  a sanguinis 
fibrina  non  discrepat ; et  quoniam  vasa  telae 
cellulosae,  qua  inveniuntur  haec  tubercula, 
ex  arteriis  bronchialibus  originem  ducunt, 
harum  forsitan  extremitatibus  secernitur  haec 
materies. 

Quod  ad  tuberculorum  molem  attinet,  va- 
riant, (ut  dicunt  plerique),  ex  seminis  millii 
fnagnitudine,  ad  semipollicem.  Cum  vero 

hanc  magnitudinem  acquirunt,  ea  ex  tuber- 
culorum, tela  cellulosa  invicem  conjuncto- 
rum, congerie  constare,  potius  quam  unum 
esse  tuberculum,  considerarem.  Atque  huic 
opinioni  observationes  et  experimenta  viro- 
rum anatomiae  practicae  peritorum  magno- 
pere favent.  Licet  enim  liquores  subtili- 
ores colore  rubro  tincti  per  hujus  membra- 
nae cellulosae  vasa  ita  transeant,  ut  ejus 
structura  per  totum  ruberrima  fiat,  tuber- 
cula tamen,  ut  granula  parva  et  duriuscula, 
sine  colore  manent. 

A tempore  Mortoni,  et  forsitan  ejus  auc- 
toritate aliquantulum  freti,  haec  tubercula 
glandularum  tumoribus  consistere  putave- 
runt medici.  Hanc  conclusionem,  partim 
ex  tuberculorum  characteribus  externis,  et 
partim  ratiocinatione  analogica,  deduxerunt. 
Ab  iis  aliquando  fuit  observatum,  hunc  mor- 
bum eos,  qui  praecipua  diatheseos  scrofulosae 
signa  exhibuerunt,  vel  qui  tumoribus  exter- 

nis  manifeste  strumosis,  aut  olim,  aut  eo  ipso 
tempore  quo  Phthisi  laborabant,  fuerunt  ob- 
noxii, interdum  aggredi  solere.  Harum  in- 
ter duos  morbos  rerum  similium  observatione 
inducti,  primo  assumpserunt  medici  glandulas 
in  pulmonibus  existefe ; tum  ex  his  glandu- 
lis induratis  consistere  tubercula  affirmare 
non  dubitaverunt ; atque  inde,  (et  his  as- 
sumptionibus admissis  satis  juste),  consecuta 
est  conclusio  has  indurationes  quoad  earum 
naturam  strumosas  esse.  Huic  opinioni  de 
natura  tuberculorum  glandulosa  ita  adversatur 
Dr  Baillie,  ut  observationibus  de  hac  re  suis 
nihil  objici  possit.  Nulla  est  structura  glan- 
dulosa #,  inquit  auctor  jam  citatus,  in  cellulo- 
sa conjunctiva  pulmonum  membrana,  et  inte- 
riore tracheae  ramorum  parte,  ubi  sunt  follicu- 
li, tubercula  haud  unquam  observata  fuerunt. 


Hunc  morbum  cum  scrofula  intime  et  ne- 
cessario conjunctum  esse,  tamdiu  putaverunt 

* Morbid  Anatomy,  p.  70> 

medici  haud  parvi  nominis,  ut  negare  vix 
ausim.  Rebus  autem  adhuc  observatis  non 
satis,  ut  opinor,  probata  est  haec  universa  con- 
junctio. De  hac  re  forsitan  non  multum  ab- 
est quin  sit  vera  Doctoris  Simmons  opinio  *. 
— Saepe,  inquit  ille,  ab  acrimonia  scrofulosa 
oriuntur  tubercula,  et  quidam  medici  celebres 
plurimos  Phthiseos  Pulmonalis  casus  ex  hac 
causa  originem  ducere  putaverunt.  Hanc 
tamen  opinionem  ultra  quam  par  est,  exten- 
derunt. Eos  verisimile  est  his  nexibus  tu- 
berculosis illusos  fuisse,  quos  temere  pro 
glandulis  morbidis,  ideoque  glandularum  af- 
fectibus, qui  in  scrofula  occurrunt,  similes  ha- 
buerunt.— His  duobus  in  morbis  consilia  me- 
dendi diversa  esse  videntur  ; et  quibusdam  in 
locis  scrofula  valde  frequenter  occurrit,  ubi 
Phthisis  Pulmonalis  minus  etiam,  quam  aliis 
in  locis,  abundat.  Hoc,  si  recte  intelligam, 
in  insula  Vecte  sic  se  habet.  Ibi  scrofula 
pene  est  endemica ; Phthisis  autem  Pulmo- 

* Practical  Observations,  &c.p.  12. 

nalis  inter  hujus  insulae  incolas^  quam  inter 
Anglicanos  sibi  maxime  vicinos,  rarius  ob- 
servatur. Si  igitur  causas  praedisponentes 
in  phthisi  et  scrofula  easdem  esse  admitta- 
mus, strumosamque  ad  diathesin  necessarias, 
difficile  est  intellectu,  quare  isti  populi  priori 
morbo  minus  obnoxii  forent,  cum  illarum  af- 
fectionum, quae  a scrofula  manifeste  oriun- 
tur, valde  sunt  capaces. 

Haec  corpuscula  (tubercula  sc.)  aliquan- 
do ita  fuerunt  abundantia,  ut  totam  pulmo- 
num materiem  occupaverint ; atque  haec 
tanta  tuberculorum  congerie  constitit,  ut  gra- 
vitatem, quam  aqua,  superiorem  habuerit. 
A vultu  aegri  infelicis,  a livido  labiorum,  di- 
gitorumque extremitatum  colore,  manifestum 
est  ut  talibus  in  casibus  sanguis,  in  ejus  per 
pulmones  circuitu,  necessarias  mutationes 
haud  subeat ; et  pulmonibus  scalpello  explo- 
ratis plane  videtur,  ut  tali  cum  structurae 
permutatione,  sanguis  salutariter  mutari  mi- 


38 


DIS  I1  UT  ATIO  MEDICA 


nime  potuerit.  His  in  exemplis  quibusdam 
mirum  visum  est  quomodo  pulmonum  munus 
diu  antea  non  tam  impeditum  fuisset,  quam 
ut  aegro  mortem  facesseret.  Talibus  autem 
aegris,  communicatio  inter  cordis  auriculas 
post  mortem  saepissime  sese  ostendit.  Con- 
silium ejus  satis  in  aprico  est,  nec  possumus 
non  admirari  prudentiam  naturae,  quae,  aliam 
aperturam  faciendo,  per  quam  transeat  san- 
guinis saltem  portio,  ubi  transitus  ejus  per 
pulmones  impeditus  sit,  cavet  ne  strangule- 
tur aegrotus.  Causa  vero,  unde  directe  pro- 
veniat haec,  adeo  obvia  non  videtur.  Cer- 
tum est,  circuitu  sanguinis  per  pulmones  ita 
obstructo,  ut  sanguinis  congestio  dextro  cor- 
dis in  latere  necessario  consecutura  sit.  Hinc 
primo  conjiceretur,  ut  impulsu  sanguinis 
membrana  foraminis  ovalis  perrupta  fuisset. 
Duobus  autem  in  casibus,  qui  mihi  ipsi,  olim 
praelectionum  clinicarum  Doctoris  Georgii 
Pearson  auditori,  sese  obtulerunt,  talis  con- 
jectura omnibus  phaenomenis  ne  satisfacere 

potuisset.  Nobis  expectatum  foret,  si  haec 
communicatio,  vi  mechanica  exorta  esset, 
aperturam  hanc  permagnam  fore,  et  margi- 
nes ejus  rupturae  speciem  exhibituros  esse. 
Res  autem  adeo  sese  non  habuerunt,  et  ni- 
si ad  cor  animos  nostros  maxime  intendis- 
semus, apertura  ipsa  observationem  nostram 
omnino  eludisset.  Naturae  autem  his  in  o- 
perationibus  plus  curae  fuerat ; aperturam  e- 
nim  quasi  valvularem  formaverat  illa,  mar- 
gine membranae  supra  auricularum  septum, 
cui  filamentis  annectebatur,  quasi  aulaeum 
suspensa.  Quiddam  huic  simillimum  urina- 
toribus accidit.  Hi,  (et  conjicitur  a vi  con- 
suetudinis oriri),  respirationem  multo  diutius, 
alii  quam  homines,  suspendere  possunt.  I11 
horum  quibusdam  certi  sumus  facti,  foramen 
ovale  apertum  esse  : atque  hoc  abunde  igi- 
tur explicabit  quomodo  tamdiu  aquae  sub- 
mersi manere  possunt. 


Vomicae  quoque  aliquando  in  pulmonibus 

observatae  sunt,  et  pro  sequelis  vel  tubercu- 
lorum effectibus  sunt  habendae.  Iiae  fre- 
quentissime tubercula  esse  suppurata  dicun- 
tur, quorum  autem  vascula,  ut  olim  assevera- 
vi, nondum  ars  anatomica  in  lucem  protulit. 
DrBaillie*,  qui  merito  inter  scriptores  de  ana- 
tomia  morbida  minutissimos  numeratur,  ea 
pauca  Del  etiam  nulla  vascula  habere ; qui 
modus  loquendi  insinuare  videtur,  seipsum 
nusquam  in  tuberculis  ipsis  aliqua  vasa  dete- 
gere valuisse.  Frequentia  autem  in  iis  sup- 
purationis quibusdam  probare  visa  est,  vascu- 
la illis  inesse;  talis  autem  probatio  nullo  modo 
hoc  demonstrare  videtur.  In  theoria  stabi- 
lienda minime  satis  est,  assumptionem  omni- 
bus phaenomenis  satisfacturam  esse  j etiam 
necesse  est  ut  illius  veritatis  externam  ali- 
quam probationem  haberemus.  Nil  autem 
hujusmodi  adhuc  oblatum  fuit,  atque  idcirco 
eam  ut  hypothesin  rejicere  licet.  A princi- 


* Morbld  Anatomy,  p.  70. 

piis  vero  quibuscunque  phaenomena  suppura- 
tionis explicare  studeamus ; utrum  puris  pro- 
ductionem esse  secretionem,  sive  quiddam 
e principiis  seri,  seu  proximis,  seu  ultimis 
denuo  compositum  ducimus ; arterias  ad  pus 
formandum  omnino  necessarias  esse  admit- 
tendum est.  Nihilominus  ne  ullo  modo  sup- 
ponere tubercula  ipsa  vascularia  esse  necesse 
est,  quoniam  absque  tali  suppositione  vomi- 
carum formationem  facillime  explicare  possu- 
mus. 

Suppuratio,  observare  liceat,  vix  unquam 
nisi  in  tuberculis  largioribus  prae  se  fert. 
Jam  argumenta  mea  proposui,  quare  illa  tu- 
berculorum minorum,  inter  se  tela  cellulosa 
\ asculan  nexorum,  congeriem  esse  potius  ex- 
istimo, quam  solitaria  tubercula  vi  interna 
tumescentia.  Formatio  igitur  vomicarum 
maxime  omnium  ex  abstractione  hujus  mem- 
branae “ ulcerativa  absorptione”  (verbis  si 
Johannis  Hunteri  uti  nobis  fas  sit)  COH- 

stare  videtur ; ex  quo  consequitur  ut  tuber- 
cula,  amisso  connexionis  medio,  in  absces- 
sum ita  formatum  praecipitentur.  Et  huic 
opinioni  favet  quiddam  a Baglivi  * solerti  as- 
severatum. “ Si  quis,”  ait  ille,  “ tussiendo 
“ alba  quaedam  veluti  granula  excreaverit, 
“ et  granula  illa  compressa  digitis  summo- 
“ pere  foeteant,  vomicam  pectoris  latentem 
“ certo  denuneiant,  praesertim  si  alia  quo- 
“ que  aderint  signa : hi,  rupta  vomica,  ut- 
“ plurimum  derepente  moriuntur.”  A Dre 
Stark  t observatum  quoque  fuit,  ut  ubicunque 
pus  ejectum  subflavum  sit,  et  parvis  constans 
moleculis  rotundis,  verisimile  est  idem  a vo- 
micis parvulis  oriri.  Haec  igitur  corpuscula 
fuisse  tubercula  concludere  congruum  est. 

Vomicae  aeque  ac  tubercula  a scrofula 
oriri  dictae  sunt.  Jamdudum  de  hujus  mor- 

* Prax.  Medicinae,  cap.  13.  $ 8. 

■)•  Starks  Works,  p.  23. 

bi  cum  scrofula  nexu  locutus  sum,  nec  opus 
est,  ut  quod  ibi  dixi  repetam.  Alia  quae- 
dam istam  ad  opinionem  confirmandam  argu- 
menta a natura  et  aspectu  vomicarum  pos- 
sunt deduci.  Multum  distat  non  tantum  in- 
ter has  et  abscessus  aliarum  partium  strumo- 
sos, sed  quoque  inter  easdem  atque  absces- 
sus tales  ipsis  in  pulmonibus  formatos.  In- 
primis  materiei,  quam  continent,  natura  dis- 
crepant. Abscessus,  si  a scrofula  exorti  sunt, 
maxima  ex  parte  fibrinae  filamenta  vel  floc- 
culos in  sero  fluctuantes  continere  descri- 
buntur ; materies  autem  vomicarum  puri  mul- 
to similior  est,  tametsi  apud  Baglivi  aliosque 
auctores  foetida  granula  complectuntur.  Ab- 
scessus pulmonales, ubi  e genere  strumoso  sint, 
illas  pulmonum  partes,  quibus  annectuntur, 
parum  afficiunt ; ubi  autem  abscessus  a tu- 
berculis ducunt  originem,  partes  pulmonum 
iis  vicinae  ita  indurantur,  ut  aera  omnino  ex- 
cludant. 

Ulcera,  quoniam  vomicae  tantum  viden- 
tur esse  in  bronchiis  jam  diruptae,  silentio 
transire  possumus. 

Manifestum  igitur  est,  ut  Phthisis  Pul- 
monalis, quatenus  natura  ejus  anatomice  de- 
tegi possit,  tuberculis  nitatur.  Quoniam  e- 
nim  in  morbo,  cui  attentionem  ducere  volo, 
quemque  Heberdenus  tam  accurate  descrip- 
sit, ut  in  aggressionibus  suis  insidiosmn,  lente 
progredientem,  et  in  terminatione  sua  fre- 
quentissime lethalem,  tubercula  forsan  semper 
observata  sunt;  quoniam  vomicae,  et  maxime 
omnium  ulcera,  ex  occasione  tantum  occur- 
runt, et,  ut  mihi  videtur,  omnino  fortuitae, 
et  ad  morbum  etiam  confirmatum  constituen- 
dum haud  necessariae  sunt;  ex  tuberculis  so- 
lummodo hujus  morbi  essentiam  deducere 
possumus.  PIoc  autem  in  proferendo,  ne- 
que de  pneumonia  et  ejus  effectibus,  neque 
de  catarrho  ab  inflammatione  membranae 

bronchiarum  mucosae  originem  ducente,  mi- 
lii est  in  animo  disserere. 

Itaque  nil  jam  reliquum  est,  quin  ut  per- 
spiciamus  quatenus  haec  Phthiseos  theoria  in 
se  habet,  quod  bonam  et  veram  theoriam 
constituit ; utrumne  videlicet  omnibus  morbi 
phaenomenis  satisfaciat.  Operae  minime  prae- 
tium  erit  hoc  principium  universis  Phthiseos 
signis  accommodare,  neque  quomodo  tuber- 
cula tussim,  pectoris  dolorem,  dyspnoeam,  et 
haemoptysin  gignunt,  explicare.  Macies 
autem  quoad  ejus  naturam  non  est  adeo 
simplex ; et  illius  causae  explicatio  multo 
difficilior  est,  quam  signorum,  quae  jam- 
dudum  enumeravi.  Duplex  verisimiliter 
est,  atque  a duabus  causis  manifeste  diversis 
originem  ducit.  Prima  inter  morbi  indicia 
frequenter  se  ostendit,  quo  tempore  potius 
ad  assimilationis  defectum,  quam  ad  actionem 
vasorum  absorbentium  auctam  spectare  vide- 
tur. Ciborum  assimilatio  unum  est  naturae 

arcanorum,  quae  debiles  hominum  vires  ne 
adhuc  comprehendere  potuerunt.  Anato- 
miae  et  physiologiae  auxilio,  cursum  nutri- 
menti per  omnes  suas  mutationes,  priusquam 
sanguis  evaserit,  exploravimus.  Ultra  vero 
minime  progredi  possumus.  Physiologia  nos 
ne  adhuc  certiores  fecit,  quare  talem  circui- 
tum chylus  describit,  antequam  omnes  per 
corporis  partes  trajicitur,  ubi  contra  via  ma- 
gis directa  ingressum  suum  in  cor  systemi- 
cum (ut  quidam  loquuntur)  minus  difficul- 
ter faceret.  In  corpore  autem,  cujus  omni- 
bus in  functionibus  et  partibus  summum  con- 
silium adeo  clare  se  manifestat,  minime  con- 
jicere licet,  ut  chylus  tales  ambages  erga 
pulmones  per  venas  prosequeretur,  si  cui- 
dam utili  consilio  ne  satisfacturus  esset.  Val- 
de igitur  rationi  congruum  est,  ut  in  pulmoni- 
bus aliquam  mutationem  assimilationi  neces- 
sariam chylus  subeat;  cujus  autem  natura 
nullis  adhuc  verbis  describenda  est.  In 
Phthisi  autem  oportet  haec  mutatio  ex  mu- 

talione  ipsa  pulmonum  imperfectior  evade- 
ret. 

Sanguis  quoque,  in  suo  per  pulmones  tra- 
jectu, procul  dubio  mutatur,  quod,  prius  quam 
ex  usu  fiat,  illi  necessarium  videtur.  Harum 
mutationum  quaedam  in  sanguine  venis  ab- 
stracto sunt  imitabiles.  Qudmodo  autem  e- 
volutio  ista  principiorum,  quae  per  tenuem 
pulmonum  membranam  mucosam  transeunt, 
talem  sanguinis  mutationem  operetur,  quae 
nutriendi  potestatem  priusquam  absentem 
suppeditare  possit,  minime  concipiendum 
est.  Atque  huic  attribuendum  est,  ut  expe- 
rimenta in  aeris  mutationes  in  pulmonibus 
instituta  parum  de  assimilatione  nos  docue- 
runt. “ Et  satis  verisimile  est  sanguinem 
“ aliam  quandam  mutationem  chemicam  ibi 
“ loci  subire,  cujus  acidi  istius  exhalatio  sig- 
“ num  sit  et  effectus  : praesertim  si  animum 
“ ad  hoc  attendamus,  nimirum  nutrimentum 

omne  prius  per  pulmonem  transire,  quam 
majoiem  circuitum  intret,  nec  unquam, 
saltem  in  sano  homine,  crudum  in  eo  san- 
guine conspici,  quem  cor  sinistrum  ad  re- 

“ liquum  coipus  miserit*.”  Mutatio,  quae  in 
sanguine  respiratione  efficitur,  atque  maximi 
momenti  est,  verisimiliter  in  chylo  nascitur. 
Utrum  vero  hoc  ita  se  habet  seu  alias,  si  il- 
lam mutationem,  quam  sanguis  in  pulmoni- 
bus certissime  subit,  assimilationi  necessa- 
riam esse  admittamus,  minime  conceptu  dif- 
ficile erit  qui  haec  functio,  mutata  ipsa  pul- 
monum structura,  impediretur. 


Extrema  illa  macies,  quae  in  stadio  morbi 
provectiore  occurrit,  eidem  causae  partim 
tribuenda  videtur;  vero  etiam  partim  pro 
hecticae  signo  habenda,  cujus  in  causa  de- 
monstranda, (de  hac  enim  re  multum  non 
disserere  possum),  hoc  ejus  comitans  phae- 

* Gregorii  Consp.  Med.  Theor.  § 1066. 

nomenon  seu  symptoma  explicationem  acci- 
piet. 

Primo  aspectu,  huic  principio  congruen- 
ter, difficile  videatur,  unde  in  Phthisi  provec- 
tiore expectoratio  purulenta  eveniat,  expo- 
nere ; et  procul  dubio  haec  difficultas,  (quam 
si  ulcerationem  revera  existere  admittamus, 
adeo  bene  explicare  possumus),  fecit  ut  ista 
opinio  ita  universe  acciperetur,  cujus  tamen 
frequenter,  nil  erat  testimonii  quin  res  ipsa, 
quam  ut  explicaret,  consultum  erat.  Ex  ob- 
servationibus multorum  auctorum,  quos  jam- 
dudum  citavi,  ostendere  jam  nitebar  muco- 
sam pulmonum  membranam  sine  exulcera- 
tione pus  formare  posse.  Atque  igitur  a 
priori  expectatum  foret,  hoc  tuberculorum 
ab  irritatione  effici  posse.  Haec  tamen  opi- 
nio ab  auctoritate  magis  solida  pendet.  Hoc 
enim  jam  fere  demonstratum  fuit  a praecep- 
tore meo  semper  mihi  colendo  Dre  Georgio 

Pearson*,  qui  tantum  laborem,  tantamque  cu- 
ram in  pulmonibus  phthisicorum  indagandis 
impendit.  Materiem  quandam,  cui  sint  om- 
nes puris  qualitates,  haud  raro  jam  morbo 
provecto,  extussitam  descripsit ; tamenque 
haec  materies  sine  ulla  continui  solutione  eji- 
ciebatur. His  in  exemplis,  quae  ut  vera  es- 
sent dissectio  probavit,  modus  manifestis- 
simus, ne  dicam  solus,  hanc  puris  expectora- 
tionem  exponendi  esse  videtur,  ut  eam  pro 
morbida  vasculorum  membranae  pulmonum 
mucosae  secretione  ducamus.  Et  in  vomi- 
carum casibus,  quae  nihil  cum  bronchiis  com- 
municant, (atque  hi  frequentissimi  sunt  ca- 
sus), puris  origo  eadem  sit  oportet : cellulae 
enim  his  abscessibus  contiguae,  quoniam  adeo 
obliteratae  sunt,  ut  aeri  sint  impenetrabiles, 
egressum  materiei  purulentae  admittere  ne 
possunt. 

Quod  ad  hecticae  causam,  quae  saltem 
hujus  morbi  solummodo  sit  symptoma,  duae 
opiniones  habitae  fuerunt.  Quidam  et  maxi- 
me omnium  ili.  Cullenus  hanc  corporis  to- 
tius conditionem  puris  absorptioni  acris  ad- 
scribunt.  Sin,  ut  Dr  Reid  olim  inquisivit, 
febris  hectica  ex  puris  acrimonia  a morbidis 
pulmonibus  absorpti  originem  duceret,  unde 
priusquam  tubercula  pure  referta  sunt,  sive 
aliquid  puris  in  pulmonibus  generatur,  eve- 
niat * ? Priusquam  vero  Culleni,  ejusque  se- 
quacium, theoriam  veram  esse  admittere  pos- 
simus, necesse  est  ut  demonstretur,  inprimis, 
pus  formari ; — 2 do,  hoc  pus  acre  esse  ; — 
3iio,  hoc  pus  acre  absorberi ; — et  4>to,  hoc 
pus  acre  absorptum  hecticae  originem  esse. 
Quoniam  vero  pluribus,  ne  dicam  omnibus, 
in  exemplis,  hae  res  universae  nullo  modo 
accidere  probatae  sunt,  haec  opinio,  ut  mihi 
videtur,  pro  hypothesi  spectari  debet.  AI- 

tera  de  hecticae  natura  opinio,  cujus  mentio- 
nem feci,  ea  est  a Johanne  Huntero  oblata. 
Haec  autem  opinio  peculiari  ejus  dictione, 
ad  quam  suis  in  scriptis  tantum  adspiravit, 
direpta,  factorum  solummodo  est  accumula- 
tio. Ilanc  ejus  opinionem  ex  commentis  ce- 
leberrimi Adams  hic  proferam : “ Hectic 
“ fever  is  an  habitual,  universal  sympathy  of 
“ the  constitution  struggling  with  a disease 
“ it  is  unable  to  overcome,”  et  nil  dubium 
est  ut  in  hoc  morbo  ita  res  se  habeant.  Haec 
igitur  Hunteri  sententia  conclusio  esse  vide- 
tur permultis  ex  factis  deducta ; ob  eamque 
causam,  opinioni  Culleni,  quae  hypothesin 
implicare  videtur,  multum  anteponenda. 


Excudebat  C.  Stewart. 

